Castalius

Castalius er en slekt av dagsommerfugler som tilhører undergrupper blåvinger i den store familie glansvinger (Lycaenidae).

Utseende 
Små til middelsstore blåvinger med stjerter på bakvingene. De er hvite med brune til svarte flekker, hunnene noe mer brune enn hannene.

Levevis 
Larvene lever på busker i slekten Zizyphus (trollheggfamilien).

Utbredelse 
Slekten er utbredt i Sørøst-Asia, der Castalius rosimon er vidt utbredt mens de tre andre er endemiske for Sulawesi.

Systematisk inndeling 
Det er uklart om denne slekten og slekten Tarucus bør slås sammen – i så fall blir atskillig flere arter å regne til slekten Castalius. De afrikanske artene nå plassert i slektene Tuxentius og Zintha ble før plassert her.

 sommerfugler (Lepidoptera)
 gruppen / overfamilien dagsommerfugler (Papilionoidea)
 familien glansvinger (Lycaenidae) 
 delgruppen Lycaeninae (i vid forstand)
 blåvinger (Polyommatinae) 
 stammen Polyommatini (i snever forstand) 
 slekten Castalius Hübner, 1819
 Castalius clathratus (Holland, [1891])
 Castalius fasciatus (Röber, 1887)
 Castalius fluvialis (Grose-Smith, 1895)
 Castalius rosimon (Fabricius, 1775)

Kilder 
 Butterflies of India – Castalius rosimon

Eksterne lenker 
 

 Brower, Andrew V. Z. 2007. Castalius i The Tree of Life Web Project, [http://tolweb.org/ http://tolweb.org 
 www.funet.fi – Castalius

Blåvinger
Sommerfugler formelt beskrevet i 1819
Dyr formelt beskrevet av Jacob Hübner